પોલીસ સૂત્રોમાંથી મળતી વિગત મુજબ મહુવા તાલુકાના બિલડી ગામે રહેતા ગોપાલભાઈ ભીખાભાઈ મકવાણાએ મહુવા પોલીસ સ્ટેશનમાં ગામમાં જ રહેતાં આરોપી કરશન લાખાભાઈ, સોંડા લાખાભાઈ, ભુપત કરશનભાઈ, કેશુ સોંડાભાઈ તથા લાખા ભીખાભાઈ વિરૃધ્ધ એવા મતલબની ફરિયાદ નોધાવી હતી કે, ફરિયાદી ગોપાલભાઈ તથા તેના માતા કાંતાબેન પોતાની જમીનમાં ખેતીકામ કરતા હતા, ત્યારે ઉપરોક્ત શખસોએ લોખંડનો પાઈપ, કુહાડી વગેરે હથિયારો સાથે ધસી આવી ફરિયાદી અને તેના માતા કાંતાબેન તથા ભીખાભાઈ નાનજીભાઈને લોહિયાળ ઈજા પહોંચાડી તમામ હુમલાખોર શખસો નાસી છૂટયાં હતા.